Pirotehniştii au izolat o stradă din cartierul Militari, după ce angajaţii ApaNova au descoperit, în timp ce săpau un şanţ, un proiectil, cel mai probabil din Al Doilea Război Mondial.

Actualizare 15:05 - Obuzul a fost ridicat de pirotehniști după o operațiune de aproximativ 45 de minute.

Angajații departamentului de salvatori speciali de la Ciolpani analizează proiectilul pentru că poate fi vorba de un obuz fără încărcătură explozivă sau cu una expirată, având în vedere vechimea proiectilului.

Bomba urmează apoi să fie dusă în Ciolpani pentru a fi aruncată în aer.

Zona de pe Aleea Dreptății, din Sectorul 6, a fost izolată. Este vorba de o bombă descoperită de muncitorii de la ApaNova care săpau un șant în zonă.